પાટણના દરવાજાઓ પૈકી પૂર્વ દિશાના દરવાજાનું નામ ‘ ગુંગડી દરવાજો’ હતુ. જે અત્યારે હાયાત નથી તેમાં ડાબી-જમણી બે બાજુએ ગોખલા હતા. જેમાં ઈ.સ.૧૭૬૦નો ફારસી શિલાલેખ હતો. તેમાં ખડકી બારીના દરવાજાનો જીર્ણોધાર કર્યાની નોધ હતી. ગુંગડી દરવાજાથી દોઢસો વાર દૂર બારીનો દરવાજો હતો. દરવાજાનુ નામ ગુંગડી નામ તે દરવાજાથી થોડેક દૂર આવેલા ગુંગડી તળાવના નામ ઉપરથી પડ્યુ છે. આ તળાવ પંદર સૌકાથી પણ પ્રાચીન હોવાનુ ડો.ભોગીલાલ સાંડેરાએ જણાવ્યુ છે.ગુંગડી નામનો અર્થ સમજતો નથી. પરંતુ ‘ગુંગ એટલે મુંગો.’કોઈ મુંગા મહાપુરુષના નામ ઉપરથી લોકોએ આ તળાવનુ નામ રાખ્યુ હોવાનુ અનુમાન કરી શકાય.